Kakaová zdravá torta bez múky
Publikované 04.03.2015 v 20:50 v kategórii papanie, prečítané: 587x
Na internete som našla recept na podivne vyzerajúci no sľubne zdravý a dosť pravdepodobne chutný , diétny koláč. Ako vždy, urobila som si pár úprav a dala sa do práce. Výsledok ? Prekvapujúco výborná, zdravá torta, ktorá chutila aj môjmu čokoládu a kakao - odmietajúcemu priateľovi :). tu je recept.
Ako vždy, začnite nastavením rúry. 180 stupňov.
3 väčšie zrelé banány
3 očistené mrkvy
1 očistené jabĺčko
1/4 hrnčeka roztopeného kokosového oleja (keď nie ste až taký zdravý tak použite olivový :) )
1 hrnček čistej vody
3/4 hrnčeka 100% kakaa ( len pre istotu - granko NIE JE kakao! )
2 hrnčeky ovsených vločiek rozmixovaných alebo pomletých na múčku
1/2 hrnčeka trstinový, alebo kokosový cukor
2čl sóda bikarbóna
1čl vanilkový extrakt ( to je na vás, ja so nedala, ale mohlo by to byť zaujímavé :) )
štipka morskej soli.
Pripravte si ingrediencie a prichádza čas na zábavu :) .
V mixéri si najprv rozmixujte očistené jabĺčko zbavené stredu, na kašu. Potom pridajte mrkvu a znovu mixujte. Banány môžte rozmačkať vidličkou alebo ich rovno hodiť do mixéra k jablku a mrkve a ešte chvílu pomixovať. Do vzniknutej kašičky pridajte olej, vodu a vanilku ak ste sa rozhodli ju použiť. Poriadne zamiešajte a pokračujte pridaním múčky z ovsených vločiek, cukru, kakaa, sódy bikarbóny a štipky soli. Poriadne zmiešajte a vylejte do papierom na pečenie vyloženej okrúhlej formy. V predhriatej rúre na 180 stupňov pečte 40-50 minút. Torta bude vždy v strede vláčna, "vlhká" ako borwnies. Po dopečení nechajte vychladnúť.
Medzitým si môžte pripraviť krém.
Čo potrebujete ? :
2 zrelé avokáda ( torta a avokádo ? ako bláznivo to znie tak úžasne to chutí, verte mi :) )
1/2 hrnčeky trstinového cukru
1/3 hrnčeka kakaa
Trocha vanilkového extraktu ( alebo pár kvapiek arómy )
Najlepšie je všetko naraz vložiť do mixéra a mixovať kým sa ingrediencie nespoja.
Keď torta vychladla presuňte ju na servírovaciu tácku a pokryte avokádovým krémom. Môžte ozdobiť banánmi, jahodami, čím len chcete, buďte kreatívni!
Dobrú chuť ! A znova - dajte mi vedieť ako vám chutilo. Nám veľmi :)
Pekný zvyšok dňa
Shamy.
tu je moja verzia :